rejauldu/bengali-wikipedia huggingface dataset:
মলা পুঁটি () বা Pethia guganio প্রজাতি বাংলাদেশ ও ভারতের স্থানীয় মাছ। বাংলাদেশ এবং ভারতে (গাঙ্গেয় প্রদেশ, আসাম, উড়িষ্যা, অন্ধ্রপ্রদেশ ও তামিলনাড়ু) এই মাছের দেখা মেলে। বর্তমানে এরা দুর্লভ প্রজাতির মাছ বলে চিহ্নিত। তবে বাংলাদেশে এরা হুমকিগ্রস্ত প্রজাতির তালিকাভুক্ত নয়। শ্রীলঙ্কায় ছোট আকারের রুই জাতীয় মাছ পিথিয়া (Pethia) নামে পরিচিত। স্থানীয় Pethia শব্দটি থেকে এই মাছের গণ নামটি (Pethia) এসেছে। FishBase  দৈহিক গঠন এদের দেহ লম্বা এবং দেহের দৈর্ঘ্যের তুলনাই এদের মাথা ছোট। চোখ আকারে বড় এবং মাথার বেশীরভাগ অংশ জুড়ে অবস্থান করে। নিচের চোয়ালের চেয়ে উপরের চোয়াল সামান্য লম্বা তাই এদের মুখ-ছিদ্র প্রান্তীয় তবে নিম্নমুখী। চোয়ালে কোন স্পর্শী থাকে না। বক্ষপাখনা তুণ্ড ব্যতীত মাথার দৈর্ঘ্যের সমান তবে পৃষ্ঠপাখনা মাথার দৈর্ঘ্যের চেয়ে দীর্ঘ। আঁইশ আকারে ছোট ও অস্থায়ী। পার্শ্বরেখা অসম্পূর্ণ।অনুসারে পার্শ্বরেখা বরাবর ৩৬টি আঁইশ উপস্থিত। দেহ স্বচ্ছ তাই এদের ইংরেজিতে glass barb বলা হয়ে থাকে। স্বচ্ছ দেহের উভয় পাশে বাদামী-রূপালি বর্ণের ডোরা লম্বালম্বি ভাবে অবস্থান করে। পৃষ্ঠপাখনার গোড়ার সামনের দিকে একটা ছোট কালো দাগ এবং পুচ্ছপাখনার পার্শ্ব দিকে তিলের মত ছোট কালো ফোঁটা সদৃশ দাগ দেখতে পাওয়া যায়।  এদের আদর্শ দৈর্ঘ্য ও মোট দৈর্ঘ্য মাথার দৈর্ঘ্যের যথাক্রমে ৩.৭-৪.০ ও ৫.২-৫.৪ গুণ এবং দেহ উচ্চতার যথাক্রমে ২.৬-৩.২ ও ৩.৫-৪.২ গুণ। মাথার দৈর্ঘ্য চোখের ব্যাসের ২.৯-৩.৪ গুণ, তুণ্ডের ০.৬৬-০.৮৪ গুণ।  আবাসস্থল এরা বাংলাদেশের ছোট নদী, খাল, বিল, পুকুর ও এজাতীয় জলাশয়ে বসবাস করে। স্থির বা ধীরগতির স্রোত বিশিষ্ট জলাধার যেমন ডোবা, ছোট নদী, ছোট বিল ইত্যাদিতে বাস করে। বর্ষায় নদী উপচে পড়া সৃষ্ট বালুময় তলদেশ বিশিষ্ট জলাশয়ে এদের দেখতে পাওয়া যায়।  খাদ্যাভ্যাস এরা ছোট ছোট জলজ জীব (উদ্ভিদ ও প্রাণী), প্ল্যাঙ্কটন প্রভৃতি খেয়ে থাকে। এরা মাইক্রো-প্রিডেটর অর্থাৎ প্রকৃতিতে এরা ক্ষুদ্রাকার পতঙ্গ, কীট, ক্রাশটেশিয়ানস এবং অন্যান্য প্রাণিকণা ইত্যাদি খেয়া থাকে।  অর্থনৈতিক গুরুত্ব একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য ছোট মাছের সাথে ধরা পড়ে। অন্যান্য পুঁটির সাথে মিশ্র অবস্থায় বাজারে বিক্রি হয়। ভারতীয় মৎস্যখাতে এই প্রজাতি তেমন গুরুত্বপূর্ণ নয়। এ্যাকুয়ারিয়ামের বাহারি মাছ হিসেবে পৃথিবীর বিভিন্ন দেশে এর চাহিদা রয়েছে।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।  আরও দেখুন  মৎস্যবিদ্যা  পুঁটি  চোলা পুঁটি  বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p.  Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:শ্রীলঙ্কার মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
২০০৪ ফিফা ফুটসাল বিশ্ব চ্যাম্পিয়নশিপ হল বর্তমান ফিফা ফুটসাল বিশ্বকাপ প্রতিযোগিতার পঞ্চম আসর যা ২১ নভেম্বর থেকে ৫ ডিসেম্বর পর্যন্ত তাইওয়ানে (যা চীনা তাইপেই নামেও পরিচিত) অনুষ্ঠিত হয়েছিল।  উত্তীর্ণ দল  মাধ্যম  তারিখ  আয়োজক  কোটা  উত্তীর্ণ দল  আয়োজক দেশ  ১  ২০০৪ এএফসি ফুটসাল চ্যাম্পিয়নশিপ  ১৬–২৫ এপ্রিল ২০০৪   ৩   ২০০৪ আফ্রিকান ফুটসাল চ্যাম্পিয়নশিপ  ৯ জুলাই – ৩ সেপ্টেম্বর ২০০৪  অনেক ১   ২০০৪ কনকাকাফ ফুটসাল চ্যাম্পিয়নশিপ  ২৩ জুলাই – ১ আগস্ট ২০০৪   ২    ২০০৩ ফুটসাল কোপা আমেরিকা  ২৬ আগস্ট – ১ সেপ্টেম্বর ২০০৩    ৩   ২০০৪ ওশেনিয়া ফুটসাল চ্যাম্পিয়নশিপ  ২৫–২৯ জুলাই ২০০৪   ১   ইউরোপিয়ান বাছাইপর্ব  নভেম্বর – ডিসেম্বর ২০০৩  অনেক ৫    মোট   ১৬  —  ভেন্যু  তাইপে তাউইউয়েন এনটিইউ জিমন্যাসিয়াম এনটিএসইউ এরিনা ধারণক্ষমতা: ৩,৫০০ ধারণক্ষমতা: ১৫,০০০200px200px  প্রথম পর্ব গ্রুপ এ  গ্রুপ বি  গ্রুপ সি  গ্রুপ ডি  দ্বিতীয় পর্ব গ্রুপ ই দলপখেজড্রহাস্বগোবিগোগোপা  ৭  ৩  ২  ১  ০  ৬  ২  +৪  ৬  ৩  ২  ০  ১  ৭ ৪  +৩  ৪  ৩  ১  ১  ১  ৯  ৭  +২  ০  ৩  ০  ০  ৩  ৪ ১৩  –৯ গ্রুপ এফ দলপখেজড্রহাস্বগোবিগোগোপা  ৯  ৩  ৩  ০  ০  ১৬  ৭  +৯  ৪  ৩  ১  ১  ১  ৩  ৩  ০  ৪  ৩  ১  ১  ১  ৪  ৭  –৩  ০  ৩  ০  ০  ৩  ৭  ১৩  –৬  নক-আউট পর্ব  ফাইনাল  চূড়ান্ত অবস্থান অব. দল          ৪   ৫   ৬   ৭   ৮   ৯   ১০   ১১   ১২   ১৩   ১৪   ১৫   ১৬   তথ্যসূত্র  বহিঃসংযোগ FIFA Futsal World Championship Chinese Taipei 2004, FIFA.com FIFA Technical Report  বিষয়শ্রেণী:ফিফা ফুটসাল বিশ্বকাপ
মাইকেল নোলান (মৃত্যু ১৮২৭) ছিলেন একজন আইরিশ ব্যারিস্টার এবং বিচারক, যিনি একজন রাজনীতিবিদ এবং আইনী লেখক হিসাবে পরিচিত।   জীবন  আয়ারল্যান্ডে জন্মগ্রহণকারী, নোলানকে ১৭৮৭ সালের দিকে আইরিশ কোর্ট অফ এক্সচেকারের একজন অ্যাটর্নি হিসেবে ভর্তি করা হয় এবং ১৭৯২ সালে লিংকনস ইনের ইংলিশ বারে ডাকা হয়। তিনি হোম সার্কিটে এবং সারে সেশনে একজন বিশেষ প্লিডার হিসাবে অনুশীলন করেছিলেন, দরিদ্র আইনের বিবরণের অভিজ্ঞতা অর্জন করেছিলেন।  ১৮২০ সালে Barnstaple সংসদ সদস্য হিসাবে নির্বাচিত, নোলান ১৮২২-৩-৪-এর দরিদ্র আইন সংস্কার বিল প্রবর্তন করেন।  ১৮২৩ সালে তিনি থমাস জার্ভিসের কাছে হেরে গিয়ে চেস্টারের পুইসনে বিচারপতি হিসেবে নিয়োগের জন্য অনুরোধ করেন। ১৮২৪ সালের মার্চ মাসে তিনি ব্রেকন, গ্ল্যামারগান এবং র্যাডনর কাউন্টির বিচারক নিযুক্ত হয়ে সংসদ ত্যাগ করেন এবং ১৮২৭ সালে মারা যান।   তথ্যসূত্র   বিষয়শ্রেণী:Articles incorporating Cite DNB template বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:বার্নস্ট্যাপলের যুক্তরাজ্যের সংসদ সদস্য বিষয়শ্রেণী:আইরিশ ব্যারিস্টার বিষয়শ্রেণী:১৮২৭-এ মৃত্যু বিষয়শ্রেণী:জন্মের বছর অনুপস্থিত
মেটাপ্রোগ্রামিং ()হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে।  এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় ।  মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়।   প্রচেষ্টাসমূহ  মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে।   উদাহরণ   মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও:#!/bin/sh # metaprogram echo '#!/bin/sh' > program for i in $(seq 992) do     echo "echo $i" >> program done chmod +x programএই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়।  এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন।  কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য।   প্রোগ্রামিং ভাষাসমূহে ব্যবহার    ম্যাক্রো সিস্টেমসমূহ    কমন লিস্প ও  লিস্পের অধিকাংশ উত্তরসূরী।  স্কিম হাইজেনিক ম্যাক্রোসমূহ  ম্যাক্রোএমএল  রেকেট   টেম্পলেট হ্যাসকেল  স্ক্যালা ম্যাক্রোসমূহ  ক্লোজিউর ম্যাক্রোসমূহ  নিম  রাস্ট   মেটাক্লাসসমূহ  নিচের প্রোগ্রামিং ভাষাগুলো মেটাক্লাসসমূহ সরবরাহ করে:   সাধারণ লিসফ  পাইথন  নিল]  গ্রুভি  রুবি  স্মলটক   টেমপ্লেট মেটাপ্রোগ্রামিং   এক্স ম্যাক্রোসমূহ  সি++ টেমপ্লেটসমূহ  ডি  সাধারণ লিস্প, স্কিম এবং অন্যসব লিস্প উত্তরসূরী  নিম   স্টেজড মেটাপ্রোগ্রামিং    মেটাএমএল  মেটাওক্যামেল  স্ক্যালা  টেরা   তথ্যসূত্র   বিষয়শ্রেণী:প্রোগ্রামিং ঘরানা
অপ্রাতিষ্ঠানিক ঋণ বলতে বুঝায় এমন ধরনের ঋণকে যা কোনো বিধিবদ্ধ ঋণদানকারী প্রতিষ্ঠানের পরিবর্তে অন্যান্য ক্ষেত্র, যেমন: বন্ধুবান্ধব, আত্মীয়স্বজন, প্রতিবেশী, ভূস্বামী, দোকানি, কৃষক, পেশাজীবী সম্প্রদায়, কাবুলি, ফেরিওয়ালা, মহাজন প্রভৃতি হাতে গৃহীত হয়। অপ্রাতিষ্ঠানিক ঋণ শহর এবং গ্রাম উভয় এলাকাতেই প্রচলন থাকলেও প্রাতিষ্ঠানিক ঋণের অপ্রতুলতা ও নানাবিধ শর্তের দরুন গ্রামাঞ্চলেই বেশি দেখা যায়।   ইতিহাস  সুপ্রাচীন কাল থেকেই পৃথিবীর বিভিন্ন স্থানে ঋণ দেওয়া-নেওয়া ও ঋণের জন্যে উপরি তথা সুদ পরিশোধের প্রথা প্রচলিত ছিল। কৌটিল্যের অর্থশাস্ত্রে উল্লেখ আছে যে, বৈদিক যুগে অপ্রাতিষ্ঠানিক ঋণ লেনদেনের অস্তিত্ব ছিল; এবং, মনু মানুষকে পরামর্শ দিতেন, তারা যেন সৎ, আইনশাস্ত্রে বিজ্ঞ এবং শ্রদ্ধাভাজন ও বিত্তশালী আত্মীয়-স্বজন পরিবেষ্টিত ব্যক্তিদের নিকট নিজেদের টাকা-পয়সা জমা রাখে। আবার, প্রাচীন বাংলা সাহিত্যের মঙ্গলকাব্যে ধারে টাকাপয়সা ও মালামাল লেনদেনের চর্চার উল্লেখ রয়েছে।   উৎস  অপ্রাতিষ্ঠানিক ঋণের উৎসগুলোর মধ্যে বন্ধুবান্ধব, আত্মীয়স্বজন, প্রতিবেশী, ভূস্বামী, দোকানি, কৃষক, পেশাজীবী সম্প্রদায়, কাবুলি, ফেরিওয়ালা, মহাজন প্রমুখ; অর্থ্যাৎ, যারা সুসংগবদ্ধ ও নিবন্ধিত নয় এমন তারাই অন্তর্ভুক্ত।   ব্যবস্থাপনা  যদিও অপ্রাতিষ্ঠানিক ঋণের উৎসগুলো অবিধিবদ্ধ এবং নিয়ন্ত্রিত নয়, তবে বাংলাদেশে কোনো সরকারি প্রতিষ্ঠান থেকেও অপ্রাতিষ্ঠানিক ঋণ পাওয়া যায়; যেমন: যুব উন্নয়ন অধিদপ্তর।   আরও দেখুন   ক্ষুদ্রঋণ।   তথ্যসূত্র    বহিঃসংযোগ   বিষয়শ্রেণী:ঋণ
শ্যাওড়া (বৈজ্ঞানিক নাম: Streblus asper; ) ছোট আকারের চিরসবুজ গাছ। ঘন ডালপালার এই গাছের উচ্চতা ৪-১০ মিটার। কাণ্ডের বাকল অমসৃণ। পাতা ডিম্বাকৃতি, খসখসে ও গাঢ় সবুজ। পাতাগুলি ২.৫ থেকে ৮ সে.মি. লম্বা ও ২ থেকে ৩.৫ সেন্টিমিটার চওড়া এবং কিছুটা উপবৃত্তাকার। এর কিনারা এলোমেলো খাঁজকাটা হয়ে থাকে। এই গাছের ফুল ডায়োসেসাস বিক্ষিপ্ত বা গুচ্ছভাবে হয়। ফলগুলি হলুদ ও বেরি ধরনের। বাংলাদেশ, মালয়েশিয়া, ভিয়েতনাম, শ্রীলঙ্কা, শ্যামদেশ এবং ভারতে এই গাছ দেখা যায়।  ব্যবহার কাগজ প্রস্তুতি এই উদ্ভিদ  বিবিধ ব্যবহারের জন্য সুপরিচিত। এর মধ্যে কাগজ তৈরি সর্বাগ্রে উল্লেখ্য। শ্যামদেশে সাতশো বছরেরও বেশি এই গাছ অত্যন্ত টেকসই ও ঐতিহ্যবাহী খোই কাগজ তৈরির কাজে ব্যবহৃত হয়ে আসছে।"Ancient Historical Records in Siam".  Chiangmai & Chiangrai. সংগৃহীত ৮ আগস্ট, ২০১৫। এছাড়া ভিয়েতনামে ঐতিহ্যবাহী কাঠের কাজে এই গাছের খসখসে পাতা কাঠ ঘষে মসৃণ করার  কাজে শিরীষ কাগজের পরিবর্তে ব্যবহার করা হয়। thumb|200px|শ্যাওড়া গাছের পাতা|left  ঔষধ প্রস্তুতি আয়ুর্বেদিক ঔষধ তৈরির কাজেও এই গাছের ব্যাপক ব্যবহার আছে। বিশেষ করে দাঁতের ব্যথা, ডায়রিয়া, কুষ্ঠরোগ, ক্যান্সার প্রভৃতি রোগের ঔষধ তৈরিতে এই গাছ ব্যবহৃত হয়ে থাকে। এই গাছের সরু ও কচি ডাল দাঁতন হিসেবেও ব্যবহৃত হয়ে থাকে। আধুনিক যুগেও মুখগহ্বরের স্বাস্থ্যরক্ষাজনিত বিভিন্ন ওষুধ তৈরির ক্ষেত্রে এই গাছ ব্যাপকভাবে ব্যবহৃত হয়। শ্যামদেশে খুবই জনপ্রিয় কালচে-খয়েরি আয়ুর্বেদিক টুথপেস্ট তৈরিতেও এই গাছের বহুল ব্যবহার উল্লেখযোগ্য।  আধুনিক গবেষণায় বেশ কিছু মাইক্রোওর্গানিজমের উপর এই গাছ থেকে প্রাপ্ত কিছু  অ্যান্টি-ব্যাকটিরিয়াল উপাদানের কার্যকারিতা সম্পর্কে জানতে পারা গেছে। বিশেষত এই গাছের পাতা থেকে পাওয়া কিছু উপাদান যে স্ট্রেপটোকক্কাস জাতীয় ব্যাকটিরিয়া প্রতিরোধে যথেষ্ট কার্যকরী তার প্রমাণ পাওয়া গেছে। ফলে মুখ ও নাকের বিভিন্ন ইনফেকশন এবং গলাজ্বালা দূর করার ঔষধ প্রস্তুতিতেও বর্তমানে এই গাছ ব্যবহার করার যথেষ্ট সম্ভাবনা দেখা দিয়েছে। গবেষণায় আরও দেখা গেছে, এই গাছের মূল কার্ডিয়াক গ্লাইকোসাইডসের অত্যন্ত মূল্যবান উৎস। ফলে বিভিন্ন ধরনের হৃদরোগের ওষুধ তৈরির ক্ষেত্রেও তা কাজে লাগার যথেষ্ট সম্ভাবনা আছে। ক্যানসার প্রতিরোধের ক্ষেত্রেও এই গাছের কাণ্ডের বাকলে জমা হওয়া মিথানল ও ডাইক্লোরোমিথেন থেকে দু' ধরনের সাইটোটক্সিক কার্ডিয়াক গ্লাইকোসাইড - স্ট্রেবলোসাইড ও মানসোনিনকে পৃথক করা সম্ভব হয়েছে, যাদের ক্যানসার প্রতিরোধী কার্যকারিতা উল্লেখযোগ্য।"Streblus asper Lour. (Shakhotaka): A Review of its Chemical, Pharmacological and Ethnomedicinal Properties". Evid Based Complement Alternat Med. 2006 Jun; 3(2): 217–222. সংগৃহীত ৮ আগস্ট, ২০১৫।  চিত্রশালা  তথ্যসূত্র  বহিঃসংযোগ  R. B. Suresh Kumar, A. Puratchikodi, Angelene Prasanna, Narayan Dolai, Piyali Majumder, U. K. Mazumder & P. K. Haldar: Pre clinical studies of Streblus asper Lour in terms of behavioural safety and toxicity, In: Oriental Pharmacy and Experimental Medicine, Volume 11, Number 4, S. 243-249. doi: 10.1007/s13596-011-0040-4 সংগৃহীত ৮ আগস্ট, ২০১৫।  বিষয়শ্রেণী:মালয়েশিয়ার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ভিয়েতনামের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
Usage: {{Permi2km2|permi2|perkm2|pop|mi2|km2|switch}}  Ordinarily produces density output: permi2/sq mi (perkm2/km2). The rounding factor is always 1 (one place after the decimal point).  If one of permi2 and perkm2 is omitted, it will be calculated by conversion of the other (which must be numerical or an error will be displayed). But setting one to auto means it will be calculated automatically from the population (pop) and area (mi2, km2) parameters.  Setting switch to any non-empty value causes the metric value to be displayed first.  Permi2km2
স্যামুয়েল ওয়েস্টন (মৃত্যু ১৭১৬) ছিলেন একজন ইংরেজ রাজনীতিবিদ। তিনি ১৭০৫ থেকে ১৭০৮ সাল পর্যন্ত পুলের সংসদ সদস্য হিসেবে দায়িত্ব পালন করেছিলেন। তিনি হুইগ জান্টোর একজন পরিচিত অনুগত সমর্থক ছিলেন। পরে তিনি ১৭১০ থেকে ১৭১২ সাল পর্যন্ত পুলের মেয়র হিসেবে দায়িত্ব পালন করেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:১৭১৬-এ মৃত্যু বিষয়শ্রেণী:পুলের গ্রেট ব্রিটেনের সংসদ সদস্য বিষয়শ্রেণী:পুলের ইংল্যান্ডের সংসদ সদস্য বিষয়শ্রেণী:পুলের মেয়র
thumb|দাপ্তরিক প্রতিকৃতি, ২০২০ নিকোলা ক্লেয়ার ব্ল্যাকউড, উত্তর অক্সফোর্ডের ব্যারনেস ব্ল্যাকউড  (জন্ম ১৬ অক্টোবর ১৯৭৯) কনজারভেটিভ পার্টির একজন ব্রিটিশ রাজনীতিবিদ। ব্যারনেস ব্ল্যাকউড ২০১০ থেকে ২০১৭ সাল পর্যন্ত অক্সফোর্ড ওয়েস্ট এবং অ্যাবিংডনের সংসদ সদস্য (এমপি) ছিলেন। ২০১৬ সাল থেকে তিনি তার বিবাহিত নাম নিকোলা ব্ল্যাকউড-বেট নামেও পরিচিত।  ব্ল্যাকউড ২০১৬ সালের সেপ্টেম্বরে অক্সফোর্ডের মের্টন কলেজে ম্যাটারহর্ন ইনভেস্টমেন্ট ম্যানেজমেন্ট এলএলপি-র প্রতিষ্ঠাতা, প্রধান নির্বাহী কর্মকর্তা এবং পোর্টফোলিও ম্যানেজার পল বেটকে বিয়ে করেন। বেট অক্সফোর্ডের ভিনসেন্ট ক্লাবের সদস্য।   তথ্যসূত্র   বিষয়শ্রেণী:রাজনীতিতে দক্ষিণ আফ্রিকান নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংরেজ বংশোদ্ভূত দক্ষিণ আফ্রিকান ব্যক্তি বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইমানুয়েল কলেজ, কেমব্রিজের প্রাক্তন শিক্ষার্থী বিষয়শ্রেণী:সোমারভিল কলেজ, অক্সফোর্ডের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:সেন্ট অ্যান'স কলেজ, অক্সফোর্ডের প্রাক্তন শিক্ষার্থী বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন নারী সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
কানিজ আলী (জন্মঃ জুলাই, ১৯৮৫) একজন বাংলাদেশি-ব্রিটিশ মেকআপ শিল্পী এবং ফ্রিল্যান্স বিউটি কলামলেখক। তিনি "কানিজমেকআপ" এবং "কানিজমেকআপ ট্রেইনিং একাডেমি"র প্রতিষ্ঠাতা পরিচালক।   প্রারম্ভিক জীবন  আলী বাংলাদেশে জন্মগ্রহণ করেন। তার জন্মের কিছু পরেই তার পিতামাতা ইংল্যান্ডের লন্ডনে চলে যান এবং সেখানে পশ্চিম লন্ডনে বসবাস করেন। পাঁচ ভাইবোনের মধ্যে তিনি সবাই বড়। একটি মুসলিম বাড়িতেই তারা বড় হন।  ১৩ বছর বয়সে আলী শিশুতোষ প্রকাশনায় কবিতা লেখেন এবং প্রতিযোগিতায় জয়লাভ করেন। মাধ্যমিক শিক্ষাকালীন তিনি ভালো গ্রেড পেতেন।  অক্সব্রিজ কলেজে আলী পূর্ণাঙ্গরূপে পড়াশোনার পাশাপাশি একটি ফাউন্ডেশন কোর্সও করেন। ২০০৭ সালে তিনি ইউনিভার্সিটি কলেজ লন্ডন থেকে এলএলবি ল কোর্স পাস করেন। পরবর্তীতে তিনি লন্ডনের চ্যান্সেরি লেন ভিত্তিক আন্তর্জাতিক আইন ফার্ম বার্ড অ্যান্ড বার্ডে কাজ করেন।   কর্মজীবন  আলী কর্মজীবনে আইনজীবী হতে চাইলেও পরবর্তীতে কসমেটিকস ক্ষেত্রে নিজের কাজের কিছু প্রকাশনার পর এ দিকেই ক্যারিয়ার গঠন করার প্রতি ঝোঁকেন। একই সময়ে তিনি ফেনচার্চ ক্লোথিং এর সাথেও তিনি কাজ করার সুযোগ পান।  এশিয়ানা, এশিয়ানা ওয়েডিং, এশিয়ান ম্যাগাজিন, এশিয়ান ব্রাইড, ফ্যানফেয়ার, এশিয়ান ওয়েডিং ডিকশনারি, রেমিডি, শাউট, ইস্টার্ন আই, দ্য মুসলিম পেপার এবং লন্ডন বাংলাসহ নানা ম্যাগাজিনে তাঁর কাজগুলো প্রকাশিত হয়।  ২০০৭ সালের অক্টোবরে আলী "কানিজমেকআপ" প্রতিষ্ঠা করেন, যা বিভিন্ন সামগ্রী উৎপাদনসহ নানাবিধ প্রকল্প গ্রহণ করে থাকে।  ২০০৯ সালের অক্টোবরে তিনি "কানিজমেকআপ ট্রেইনিং একাডেমি" প্রতিষ্ঠা করেন। অনেকেই তার কাছ থেকে মেকআপ বিষয়ক পরামর্শ চাইতেন, তাদের জন্যেই তিনি এ একাডেমি প্রতিষ্ঠা করেন। তিনি সেখানে বছরজুড়েই কর্মশালা নিয়ে থাকেন। সেইসাথে মেকআপ, ফ্যাশন এবং বধূসাজ বিষয়েও শিখিয়ে থাকেন।  মে, ২০১০ সালে তিনি "কানিজমেকআপ টীম" নামক মেকআপ শিল্পীদের একটি দল গঠন করার সিদ্ধান্ত গ্রহণ করেছিলেন। এর মাধ্যমে নতুন শিল্পীরা প্রধান ফ্যাশন ক্যাটওয়াক ও অনুষ্ঠানের বাইরেও তাদের দক্ষতা বাড়াতে পারেন। তবে তার ব্যস্ততার কারণে বর্তমান এ দলটি তার কিছু প্রকল্প দেখাশোনা করে। তার একটি মডেল ও চিত্রগ্রাহকদেরও দল রয়েছে যা তার জন্য কাজ করে।   পুরস্কার ও সম্মাননা  ২০০৮ সালের নভেম্বর মাসে আলী এশিয়ান স্টাইল অ্যাওয়ার্ডে "দ্য বেস্ট মেকআপ আর্টিস্ট অ্যাওয়ার্ড" এর জন্য মনোনীত হন। ২০১১ সালের নভেম্বরে তিনি লন্ডনের পার্ক লেনের লন্ডন হিল্টন পার্কে অনুষ্ঠিত আন্তর্জাতিক এশীয় ফ্যাশন পুরস্কারে "সেরা মেকআপ শিল্পী" বিভাগের পুরস্কার লাভ করেন।   আরো দেখুন    ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা   তথ্যসূত্র    বহিঃসংযোগ      কানিজ মেকআপ   কানিজ রেস্টুরেন্ট ওয়েবসাইট    কানিজ চ্যারিটি ফাউন্ডেশন ওয়েবসাইট   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:বাংলাদেশী ব্রিটিশ বিষয়শ্রেণী:ব্রিটিশ মেকআপ শিল্পী বিষয়শ্রেণী:ব্রিটিশ কলামলেখক বিষয়শ্রেণী:ব্রিটিশ এশীয় লেখিকা বিষয়শ্রেণী:ব্রিটিশ ব্যবসায়ী বিষয়শ্রেণী:বাংলাদেশী ব্যবসায়ী বিষয়শ্রেণী:ব্যবসায় ব্রিটিশ নারী বিষয়শ্রেণী:লন্ডনের ব্যবসায়ী বিষয়শ্রেণী:লন্ডনের লেখক বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:ব্রিটিশ রেস্তোরাঁ মালিক বিষয়শ্রেণী:১৯৮৫-এ জন্ম বিষয়শ্রেণী:ব্রিটিশ মুসলিম বিষয়শ্রেণী:ব্রিটিশ এশীয় লেখক
ফ্রান্সিস হার্ন (আনুমানিক ১৭০২ – ১৭৭৬), ছিলেন একজন ব্রিটিশ রাজনীতিবিদ যিনি ১৭৫৮ থেকে ১৭৭৬ সালের মধ্যে হাউস অফ কমন্সে বসেছিলেন।  হার্ন ছিলেন আর্মিংহল নরফোকের ফ্রান্সিস হার্ন এবং তার স্ত্রী ফ্রাঙ্ক ফ্ল্যাটম্যানের পুত্র, যিনি থমাস ফ্ল্যাটম্যানের কন্যা।  তার বাবা স্প্যানিশ ব্যবসায়ে লন্ডনের একজন ব্যবসায়ী ছিলেন এবং তিনি ১৭১৪ থেকে ১৭২০ সাল পর্যন্ত হ্যারো স্কুলে পড়াশোনা করেন এবং ১৭২০ সালের ১০ অক্টোবর কেমব্রিজের কাইয়াস কলেজে ভর্তি হন।  ১৭৫১ সালে, তিনি একজন আত্মীয় মিস ফ্রান্সেস নেপিয়ারের লুটন হু এস্টেটের উত্তরাধিকারী হন। তিনি ১৭৫৩-৪ সাল পর্যন্ত বেডফোর্ডশায়ারের হাই শেরিফ ছিলেন।  ১৭৫৪ সালে বেডফোর্ডের ডিউকের সাথে সমঝোতা এবং কর্পোরেশনের সহায়তায় হার্নকে বেডফোর্ডের সংসদ সদস্য হিসেবে ফিরিয়ে আনা হয় এবং ১৭৬১ সালে পুনরায় নির্বাচিত হন। ১৭৬৩ সালে তিনি লুটন হুকে লর্ড বুটের কাছে বিক্রি করে দেন এবং ১৭৬৮ সালে বেডফোর্ডের হয়ে দাঁড়াননি। ১৭৭৪ সালের সাধারণ নির্বাচনে তিনি ক্যামেলফোর্ডের সংসদ সদস্য হিসেবে ফিরে আসেন।"HERNE, Francis (c.1702-76), of Luton Hoo, Beds. and Harrow-on-the-Hill, Mdx". History of Parliament Online. Retrieved 9 September 2017.  হার্ন ১৭৭৬ সালের ২৬ সেপ্টেম্বর মারা যান।"HERNE, Francis (c.1702-76), of Luton Hoo, Beds. and Harrow-on-the-Hill, Mdx". History of Parliament Online. Retrieved 9 September 2017.   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:১৭৭৬-এ মৃত্যু
ক্যালগারি ইসলামিক স্কুল কানাডার অ্যালবার্টা প্রদেশের ক্যালগারি শহরের উত্তর-পূর্ব অঞ্চলে অবস্থিত একটি শিক্ষাপ্রতিষ্ঠান। স্কুলটিকে কখনও কখনও সংক্ষেপে "সিআইএস" বলা হয়। স্কুলটি আকরাম জুমুয়া মসজিদের সাথে সংযুক্ত (এটি এনই মসজিদ নামেও পরিচিত)।   শিক্ষায়তনিক  স্কুলটি কিন্ডারগার্টেন গ্রেড থেকে দ্বাদশ শ্রেণী পর্যন্ত পড়ায় এবং স্কুলের মধ্যে একটি ডে-কেয়ারও (শিশু যত্ন কেন্দ্র) রয়েছে। যারা কুরআন মুখস্থ করতে চায় তাদের জন্য বিদ্যালয়ের মধ্যে একটি তাহফিজ বা কুরআন মুখস্থকরণ কার্যক্রম রয়েছে পাশাপাশি তাদের স্বাভাবিক শিক্ষা সম্পন্ন করার ব্যবস্থা রয়েছে। একাডেমিক পাঠ্যক্রম ছাড়াও বিদ্যালয়টি আরবি, কুরআনিক স্টাডিজ এবং ইসলামিক স্টাডিজ পড়ায়।  স্কুলটিতে ৯০০ এরও বেশি শিক্ষার্থী রয়েছে এবং শিক্ষার্থীদের ধরন বৈচিত্র্যময়। অনেক শিক্ষার্থীরা মধ্যপ্রাচ্য এবং দক্ষিণ এশিয়ার অনেক দেশ থেকে এসেছে।  মিঃ রমি এলহামালভী স্কুলটির অধ্যক্ষ হিসাবে দায়িত্ব পালন করছেন।   ইতিহাস  ১৯৯২ সালে ক্যালগারি ইসলামিক স্কুলটি প্রতিষ্ঠিত হয়েছিল।  ২০১৫ সালের জুলাই মাসে ক্যালগারি ইসলামিক স্কুল এবং মুসলিম কমিউনিটি ফাউন্ডেশন অফ ক্যালগারি (এমসিএফসি) প্যালিসার আঞ্চলিক বিদ্যালয়ের সাথে প্যালিসারের মধ্যে একটি বিকল্প স্কুল কার্যক্রম হওয়ার জন্য একটি চুক্তি করে। এই অংশীদারত্বটি  ক্যালগারি ইসলামিক স্কুলের জন্য ধর্মীয় ও সাংস্কৃতিক বিশ্বাস এবং মূল্যবোধকে সম্মান জানিয়ে শিক্ষার্থীদের জন্য শিক্ষাগত সুযোগগুলি আরও উন্নত করার দুর্দান্ত সুযোগ নিয়ে এসেছে।   তথ্যসূত্র    বহিঃসংযোগ   ক্যালগারি ইসলামিক স্কুল  বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কানাডার শিক্ষাপ্রতিষ্ঠান
আসাম-এর ইতিহাস হলো পূর্ব,পশ্চিম,উত্তর এবং দক্ষিণের মানুষের সংমিশ্রন এর ইতিহাস; তিব্বতো-বর্মণ (সিনো-তিব্বতি), ইন্দো-আর্য এবং অস্ট্রোয়্যাসিয়েটিক সংস্কৃতির সঙ্গম।যদিও শতাব্দীর পর শতাব্দী আক্রমণের শিকার হয়েছিল,তবুও ১৮২১ সালে তৃতীয় বার্মিজ আগ্রাসন আগে পর্যন্ত এ অঞ্চলে বহিঃশক্তির পক্ষে কখনই বসবাস বা উপনিবেশ স্থাপন সম্ভব হয় নি এবং পরবর্তীকালে ব্রিটিশরা প্রথম অ্যাংলো-বার্মিজ যুদ্ধের সময় ১৮২৪ সালে আসাম দখল করেছিল।  অসমীয়া ইতিহাস অনেকগুলো উৎস হতে উদ্ভূত ৷   Notes    References
উইলিয়ম উইলবারফোর্স বার্ড (১৭৮৪-১৮৫৪) ছি‌লেন একজন ব্রিটিশ ঔপনিবেশিক প্রতি‌নি‌ধি যিনি বেঙ্গল প্রেসিডেন্সিতে ডেপু‌টি গভর্নর হি‌সে‌বে নিযুক্ত ছি‌লেন। ১৮৪৪ তি‌নি ভারতের ভারপ্রাপ্ত গভর্নর জেনারেল হিসেবে অবসর গ্রহণ করেন।   জীবনী  উইলিয়ম উইলবারফোর্স বার্ড এর নাম তার পিতার না‌মের অনুরূপ, যি‌নি কাভেন্ত্রীর একজন সংসদ সদস্য ছি‌লেন। তি‌নি ১৭৮৪ সা‌লে জন্মগ্রহণ ক‌রেন এবং ১৮০২ সা‌লে ব্রিটিশ ইস্ট ইন্ডিয়া কোম্পানিত‌ে যোগদা‌নে মনোনীত হওয়ার পূ‌র্বে তি‌নি ওয়ারউইক ও জেনেভায় অধ‌্যয়ন ক‌রেন। এক‌টি প্রশিক্ষণ গ্রহ‌ণের পর তি‌নি কলকাতায় পৌছান এবং সেখা‌নে অব‌স্থিত ফোর্ট উইলিয়াম ক‌লে‌জে অ‌ধিকতর প্রশিক্ষণ গ্রহণ ক‌রেন। প‌রে তা‌কে বেনারসে বদ‌লি করা হয়।  বেনারসে তিনি সেখানে বিভিন্ন সময়ে স্থানীয় জনগণ সংক্রান্ত গৃহ দাঙ্গা নিয়ন্ত্রণসহ বিভিন্ন ক্ষেত্রে নিজেকে খুবই সুন্দরভাবে পরিচালনা করেন। তিনি ভারতীয় সুপ্রিম কাউন্সিল এ মনোনিত হওয়ার পূর্বে অর্থনৈতিক এবং বিচার সংক্রান্ত কাজে সংযুক্ত ছিলেন. যার ফলে গভর্নরের অনুপস্থিতিতে তিনি যথাযথভাবে রাষ্ট্রপতি হতে সক্ষম হয়েছিলেন। লর্ড এলেনব্রাগ গভর্নর থাকাকালীল সম্পূর্ণ বেঙ্গল প্রেসিডেন্সির ডেপুটি গভর্নর হিসেবে নিযুক্ত ছিলেন। যখন লর্ড এলেনব্রাগ উত্তর-পশ্চিম প্রদেশ নিয়ে ব্যস্ত ছিলেন তখন তিনি তার পাশে দাড়িয়েছিলেন। বার্ড তখন লর্ড এলেনব্রাগ এর পরিবর্তে ভারতের গভর্নর জেনারেল নিযুক্ত হন এবং ১৮৪৪ সালে ইংল্যান্ড থেকে হেনরি হার্ডিঞ্জ এর আগমনের পূর্বে তিনি এই পদে দায়িত্ব পালন করেন। হেনরি হার্ডিঞ্জ বার্ডকে আবার বেঙ্গল প্রেসিডেন্সিতে ডেপুটি-গভর্নর পদে নিযুক্ত করেন কিন্তু তিনি তার কাজ থেকে অবসর গ্রহণ করেন এবং সেই বছরের শেষের দিকে ইংল্যান্ড এ ফিরে যান। সেই বছরের অক্টোবর মান পর্যন্ত তিনি এশিয়াটিক সোসাইটির সভাপতি হিসেবে দায়িত্ব পালন করেন।  বার্ড ১১ জুন, ১৮১৮ সা‌লে, বেনারসে ডে‌ভিড ব্রাউনের দ্বিতীয় কন‌্যা হেনা এলিজাবেথ ব্রাউনের সা‌থে ‌বিবাহের বন্ধনে আবদ্ধ হন। তি‌নি তার বা‌ড়ি‌তে ১৯৫৭ সা‌লের ১লা জুন মৃত‌্যুবরণ ক‌রেন।  ভার‌তের শিক্ষা সম্প‌র্কে এক‌টি লম্বা সময় ধ‌রে চলা বিত‌র্কে একজন ব্যক্তি বিদ্যাল‌য়ে অ‌ধিকতর খ্রিষ্টান মূলনী‌তি প্রচার করতে চাই‌লে তার বিরূ‌দ্ধে তি‌নি ধর্মনির‌পেক্ষ যু‌ক্তির প‌ক্ষে থোমাস ম‌্যাকাউ‌লের ম‌তো ব্যক্তিবর্গের সা‌থে একমত পোষণ ক‌রেন। ১৮৩৫ সালে তি‌নি যে, নির‌পেক্ষ শিক্ষা ভার‌তে ভা‌লো ফলাফল ব‌য়ে আন‌ছিল এবং এই স‌চেতনতা তৈ‌রি ক‌রেন যে, এ ক্ষে‌ত্রে খ্রিস্টান ধ‌র্মের অভিগমন স্থানীয় জনগণকে অখু‌শি কর‌তে পা‌রে, যা এমন কিছু‌তে রূপ নি‌তে পারে ‌যে‌টি‌কে তি‌নি "এক‌টি খুবই গুরুতর প‌রিস‌রের ‌বিপর্যয়" ব‌লে বর্ণন‌া করে‌ছেন।   তথ‌্যসূত্র   বিষয়শ্রেণী:১৭৮৪-এ জন্ম বিষয়শ্রেণী:১৮৫৭-এ মৃত্যু বিষয়শ্রেণী:এশিয়াটিক সোসাইটির সভাপতি বিষয়শ্রেণী:ভারতের গভর্নর জেনারেল বিষয়শ্রেণী:কাউন্সিল অব ইন্ডিয়ার সদস্য বিষয়শ্রেণী:ব্রিটিশ ইস্ট ইন্ডিয়ার সরকারী কর্মকর্তা